Delvillebos (op 'n dag in Julie 1916) - INK - INK Delvillebos (op 'n dag in Julie 1916) - INK
Titel: Delvillebos (op ‘n dag in Julie 1916)
Datum gepubliseer: 22 Junie 2018 Aantal woorde: 95 291 Kere gelees ♥1
Vanoggend het Fanus Venter* ‘n nare voorgevoel…
en net daar !PLOF! iets in die sandbank –
dis die eerste ligdagkoeël.
Teen die walle van die Somme
is die duiwel eensklaps los
tussen kaal geraamtebome –
dit is die slag van Delvillebos.
Vir die jong man van die Vrystaat
is die masjiengeweer se vuur
(genadiglik tog darem) van baie korte duur;
dis ook maar net sy vlees en bloed
wat hy hiér in die vreemde los.
En iewers skarrel daar ‘n korhaan
tussen vlaktegras en ‘n bitterbos.
* Fanus Venter is ‘n fiktiewe naam
ware huldeblyk aan die manne wat hulle lewe daar verloor het
Baie dankie vir die saamlees, Jan 🙂
Ekskuus, Neels. Ek wou graag vir jou dankie sê. Weet nie waar my gedagtes nou was nie.